Kookkuns: Woord-en-Wyn Paradys
Vir die eerste keer op die eerste Woordfeesnaweek: 'n heerlike kuierfees van kultivars, kos en klank. Raak feesfiks vir die week deur te gaan dak natmaak by die feesterrein!
Skuur skouers met van die kunstenaars, skrywers, donateurs en ander glansmense wat Woordfees toe kom. Dié stemmingskepper sal jou by voorbaat vlerke gee!
Gaan wy die Boektent in met wyn, in 'n proe-fees soos min, met 15 bekende wynplase wat hul beste wyntjie voorsit en meeding om 'n prys vir die oorspronklikste en mees gepaste sêding. So reg in Matie-styl word jy beloon as jy die Woordfees-program op-'swot': beantwoord vrae daaroor en wen kaartjies!
Glip tussendeur weg na feeskunstenaar Wim Botha se indrukwekkende installasiekuns in die Sasol Kunsmuseum of na Evette Weyers se boeiende woord-en-beeld uitstalling langsaan by Stellenbosch Galery.